Meteoru plūsma

Meteoru plūsmas iemesli 
Meteoru plūsma izveidojas, mijiedarbojoties Zemes atmosfērai un komētām. Komētas ir kā netīras sniega pikas (veidotas no sasaluša ūdens un iežiem), kuras ceļo Saules sistēmā. Katru reizi, kad komēta lido gar Sauli, daļa ūdens iztvaiko un reizē ar putekļu daļiņām izplūst kosmiskajā telpā. Tā veidojas komētām raksturīgā, no Zemes redzamā „aste”. Šīs daļiņas veido meteoroīdus, kuri izplatās pa visu komētas orbītu. Zemei riņķojot ap Sauli, Zemes orbīta reizēm šķērso komētas orbītu. Tad arī sākas meteoru plūsma, jo Zemes atmosfērā nonāk komētas orbītā esošie meteoroīdi. 
Astronomi ir noskaidrojuši gandrīz visas meteoru plūsmas radošās komētas. Meteoroīdu plūsmas lido pa noteiktām orbītām un Zemes orbīta šīs plūsmas šķērso noteiktos laikos. Meteoru plūsmas tiek sauktas pēc tā, kurā zvaigznājā atrodas to radiants. Piemēram, Leonīdas vērojamas nākam no Lauvas zvaigznāja ().
 Ievērojamākās meteoru plūsmas 
Vairumā gadu redzamākā meteoru plūsma ir Perseīdas. Tās savu maksimumu sasniedz 12. augustā, kad ik minūti iespējams redzēt pa meteoram. 
Iespējams iespaidīgākā meteoru plūsma ir Leonīdas. Apmēram ik pēc 33 gadiem Leonīdas rada meteoru „vētru”, kad meteoru plūsma ir īpaši blīva. Sekundes laikā var vienlaicīgi redzēt pat 10 meteorus . Pēdējās divas masīvās Leonīdu plūsmas bija 1933. un 1966. gadā. 1999. gadā Leonīdas nebija tik izteiktas. Nākamais Leonīdu maksimums gaidāms 2032. gadā. Pārējos gados Leonīdas ir mazāk izteiktas par Perseīdām.
+ Nozīmīgas meteoru plūsmas Plūsma Laiks Izcelsme Kvadrantīdas janvāra sākums mazā planēta 2003 EH1. Iespējams, ka tā ir komēta C/1490 Y1 Lirīdas aprīļa beigas Tečera komēta Pī Pupīdas aprīļabeigas Griga-Skjellerupa komēta Eta Akvarīdas maijasākums Haleja komēta Arietīdas jūnijavidus komēta 96P/Machholz, Marsdena un Krahta komētu grupas Jūnija Botīdas jūnijabeigas komēta 7P/Pons-Winnecke Dienvidu Delta Akvarīdas jūlijabeigas komēta 96P/Machholz, Marsdena un Krahta komētu grupas Perseīdas augustavidus Svifta-Tatla komēta Drakonīdas oktobrasākums Džakobini-Cinnera komēta Orionīdas oktobrabeigas Haleja komēta Dienvidu Taurīdas novembrasākums Enkes komēta Ziemeļu Taurīdas novembravidus mazā planēta 2004 TG10 Leonīdas novembravidus Tempela-Tatla komēta Geminīdas decembravidus Faetonts (asteroīds) Ursīdas decembrabeigas Tatla komēta

 Atsauces 

Kategorija:Meteoru plūsma